

 Prolaz OtokaraKeršovanija 1, 52000 PAZIN

Tel./fax.: 052 622-519 E-mail: tajnistvo@vrtic-olgaban-pazin.hr OIB: 05017253133

**ZAPISNIK**

**sa 21. sjednice** Upravnog vijeća Dječjeg vrtića “Olga Ban” Pazin održanoj u **četvrtak, 25.lipnjna 2020.** s početkom u 16 sati u prostorijama **dvorane Dječjeg vrtića „Olga Ban“ Pazin u ul. Prolaz O. Keršovanija 1**

Nazočni članovi i članice Upravnog vijeća:

1. Vinko Stihović, (član, Zamjenik Predsjednice)
2. Suzana Jašić, (članica)
3. Renata Demark, (članica)

Odsutan: Dano Červar i Hani Glavinić, opravdali izostanak

Ostali nazočni:

1. Vesna Rusijan, ravnateljica
2. Gabrijela Krizmanić, tajnica i zapisničarka na sjednici

Sjednicu otvara Vinko Stihović, zamjenik predsjednice Upravnog vijeća (dalje: Zamjenik Predsjednice).

Zamjenik Predsjednice pozdravlja prisutne, utvrđuje da sjednici prisustvuju tri člana te Vijeće može pravovaljano donositi odluke.

**Predloženi dnevni red sjednice je:**

1. **Verifikacija Zapisnika s 20. sjednice Upravnog vijeća**
2. **Donošenje Pravilnika o izmjenama i dopunama Pravilnika o unutarnjem ustrojstvu i načinu rada Vrtića kao javne službe**
3. **Donošenje Pravilnika o izmjenama Pravilnika o radu**
4. **Razmatranje rezultata Izjava roditelja o pohađanju Vrtića te donošenje Odluke o radu Vrtića tijekom srpnja i kolovoza 2020.**
5. **Informacija o investicijskom održavanju**
6. **Razmatranje pristiglih zamolbi i donošenje Odluke po objavljenom natječaju za voditeljicu računovodstva.**
7. **Razmatranje pristiglih zamolbi i donošenje Odluke o objavljenom natječaju za administrativno-računovodstvenu radnicu**
8. **Donošenje Odluke o raspisivanju natječaja za odgojiteljicu na određeno vrijeme (zamjena za S.L.S.)**
9. **Razno.**

Zamjenik Predsjednice predlaže izmjenu dnevnog reda na način da se točku 7. **Razmatranje pristiglih zamolbi i donošenje Odluke o objavljenom natječaju za administrativno-računovodstvenu radnicu, uvrsti u dnevni red sljedeće sjednice Vijeća,** iz razloga što se, zbog drugih neodgodivih poslova, nije uspjelo obradit pristigle zamolbe i pozvat potencijalne kandidate/kandidatkinje na razgovor.

Točka 8. Dnevnog reda postaje točka 7. Dnevnog reda, a točka 9. Dnevnog reda postaje točka 8. Dnevnog reda.

**Jednoglasno je s tri glasa „ZA“ prihvaćen prijedlog dnevnog reda s izmjenom kako je predložena od Zamjenika Predsjednice.**

**Ad.1.) Verifikacija Zapisnika sa 20. sjednice Upravnog vijeća**

Na Zapisnik s 20. sjednice Upravnog vijeća nema primjedbi te je **Zapisnik verificiran s tri glasa „ZA“.**

**Ad.2.) Donošenje Pravilnika o izmjenama i dopunama Pravilnika o unutarnjem ustrojstvu i načinu rada Vrtića kao javne službe**

 Izvjestiteljica: Gabrijela Krizmanić, tajnica

Na prošloj sjednici Upravnog vijeća donesen je prijedlog Pravilnika o izmjenama i dopunama Pravilnika o unutarnjem ustrojstvu i načinu rada Vrtića kao javne službe. Razlog izmjene Pravilnika je usklađivanje koeficijenta složenosti poslova u svim aktima Vrtića. Naime, Kolektivnim pregovaranjem između Grada Pazina i sindikalnih predstavnika Dječjeg vrtića „Olga Ban“ Pazin ugovoreni su drugačiji koeficijenti za radna mjesta zaposlenika Vrtića te se ovim Izmjenama Pravilnika ujednačuju.

Na Prijedlog Pravilnika dobivena je prethodna suglasnost Gradonačelnika Grada Pazina KLASA: 601-01/20-01/04; URBROJ: 2163/01-01-01-20-5 od 1.lipnja 2020.

Predlaže se Upravnom vijeću da donese Pravilnik o izmjenama i dopunama Pravilnika o unutarnjem ustrojstvu i načinu rada Vrtića kao javne službe (dalje: Pravilnik).

Pravilnik će biti objavljen na oglasnim mjestima Vrtića 26.lipnja 2020. te će stupiti na snagu 29.lipnja 2020.g. Pravilnik će također biti objavljen u Službenim novinama Grada Pazina.

**Jednoglasno je s tri glasa „ZA“ donesen Pravilnik o izmjenama i dopunama Pravilnika o unutarnjem ustrojstvu i načinu rada Vrtića kao javne službe KLASA: 003-05/20-01/04; URBROJ: 2163/01-09-20-4**

**Ad.3.) Donošenje Pravilnika o (IV.) izmjenama Pravilnika o radu**

Izvjestiteljica: Gabrijela Krizmanić, tajnica

Iz razloga usklađivanja koeficijenata složenosti poslova radnih mjesta, u dogovoru sa sindikalnim predstavnicima, brišu se koeficijenti složenosti poslova iz Pravilnika o radu te članak 70.stavak 2. glasi:

„(2) Radna mjesta u Vrtiću su:

1. Ravnateljica/ravnatelj
2. Tajnica/tajnik
3. Voditeljica računovodstva/voditelj računovodstva
4. Materijalna knjigovotkinja/ materijalni knjigovođa
5. Administrativno-računovodstvena radnica/ administrativno-računovodstveni radnik
6. Odgojiteljica/odgojitelj
7. Medicinska sestra/ medicinski tehničar (zdravstvena voditeljica/ zdravstveni voditelj),
8. Pedagoginja/pedagog
9. Stručnjakinja/stručnjak edukacijsko-rehabilitacijskog profila (rehabilitatorica/rehabilitator)
10. Logopedinja/logoped
11. Psihologinja/psiholog
12. Glavna kuharica/glavni kuhar
13. Kuharica/kuhar
14. Kuharica/kuhar u Područnom vrtiću
15. Pomoćna kuharica/pomoćni kuhar
16. Spremačica/spremač
17. Pralja
18. Domarka-ložačica/domar-ložač
19. Domarka- ekonominja/domar-ekonom“

Na prijedlog Pravilnika o izmjenama Pravilnika o radu dobiveno je pozitivno očitovanje Sindikalne povjerenice Vrtića.

Pravilnik će biti objavljen na oglasnim mjestima Vrtića 26.lipnja 2020. te će stupiti na snagu 29.lipnja 2020.g.

**Jednoglasno je s tri glasa „ZA“ donesen Pravilnik o izmjenama Pravilnika o radu KLASA: 003-05/20-01/03; URBROJ: 2163/01-09-20-3**

**Ad.4.) Razmatranje rezultata Izjava roditelja o pohađanju Vrtića te donošenje Odluke o radu Vrtića tijekom srpnja i kolovoza 2020.**

Izvjestiteljica: Vesna Rusijan

Roditelji, korisnici usluga Vrtića dobili su obrazac Izjave o pohađanju Vrtića tijekom srpnja i kolovoza 2020. u kojem su trebali navesti točan period u kojem će njihova djeca koristiti usluge Vrtića. Izjave roditelja služe kao osnova za obračun roditeljskih uplata i kao osnova za organizaciju rada.

Tablica prikaza rezultata Izjava roditelja:

**BROJ DJECE IZ MATIČNOG VRTIĆA**

**PRIJAVLJENE ZA DOLAZAK U SRPNJU I KOLOVOZU 2020.**

|  |  |  |
| --- | --- | --- |
|  | **SRPANJ 2020.** | **KOLOVOZ 2020.** |
|  | **1-3** | **6-10** | **13-17** | **20-24** | **27-31** | **3-7** | **10-14** | **17-21** | **24-28** | **31.8.** |
| **UKUPNO JASLICE** | **47** | **46** | **47** | **44** | **39** | **30** | **25** | **28** | **29** | **27** |
| **DONJI VRTIĆ** | **29** | **29** | **28** | **22** | **20** | **8** | **9** | **14** | **16** | **15** |
| **CIJETIĆI I LEPTIRIĆI** | **20** | **20** | **19** | **13** | **12** | **10** | **10** | **11** | **13** | **13** |
| **V.JOŽE** | **50** | **51** | **51** | **44** | **42** | **25** | **24** | **28** | **30** | **29** |
| **UKUPNO VRTIĆ** | **99** | **100** | **98** | **79** | **74** | **43** | **43** | **53** | **59** | **57** |
| **IZ PODR. VRTIĆA (Cerovlje 7. i 8. mj. i Gračišće u 8.mj.)** **(\*Antonio i Ivano?)** | **4** | **4** | **4** | **4** | **4** | **5\*** | **5\*** | **5\*** | **4\*** | **4\*** |
| **UKUPNO KOJI ĆE POLAZITI MV PAZIN** | **150** | **150** | **149** | **127** | **117** | **78** | **73** | **86** | **92** | **88** |

**BROJ DJECE IZ PODRUČNIH VRTIĆA**

**PRIJAVLJENE ZA DOLAZAK U SRPNJU I KOLOVOZU 2020.**

|  |  |  |
| --- | --- | --- |
|  | **SRPANJ 2020.** | **KOLOVOZ 2020.** |
|  | **1-3** | **6-10** | **13-17** | **20-24** | **27-31** | **3-7** | **10-14** | **17-21** | **24-28** | **31.8.** |
| **CEROVLJE (P.NOVAKI)****(U PAZIN)**(\*Ivano i Antonio?) | 4 | 4 | 4 | 4 | 4 | 2\* | 2\* | 2\* | 2\* | 2\* |
| **GRAČIŠĆE** | **12** | **12** | **12** | **9** | **8** | 4 | 5 | 5 | 4 | 4 |
| (GRAČIŠĆE U PAZIN) |  |  |  |  |  | 3 | 3 | 3 | 2 | 2 |
| **MOTOVUN** | **10** | **10** | **10** | **10** | **10** | 2 | 2 | 1 | 1 | 1 |
| **KAROJBA (K+MOTOVUN 8 mj.)** | **25** | **25** | **25** | **21** | **21** | **14** | **14** | **11** | **10** | **10** |
| **SV.PETAR** | **25** | **25** | **25** | **24** | **24** |  |  |  |  |  |
| **TINJAN** **(T+SV.PETAR 8 mj.)** | **17** | **13** | **13** | **18** | **18** | **18** | **17** | **17** | **17** | **13** |
| LUPOGLAV (ŽELE SAMO AKO JE U LUP.) | 4 | 4 | 3 | 3 | 3 | 3 | 3 | 3 | 3 | 3 |
| **UKUPNO KOJI ĆE POLAZITI P.VRTIĆE** | **89** | **85** | **85** | **82** | **81** | **32** | **31** | **28** | **27** | **23** |

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| UKUPNO KOJI ĆE POLAZITI MV PAZIN | 150 | 150 | 149 | 127 | 117 | 78 | 73 | 86 | 92 | 88 |
| UKUPNO KOJI ĆE POLAZITI P.VRTIĆE | 89 | 85 | 85 | 82 | 81 | 32 | 31 | 28 | 27 | 23 |
| **SVEUKUPNO DJECE** **LJETO 2020** | **239** | **235** | **234** | **209** | **198** | **110** | **104** | **114** | **119** | **111** |
| (2019) | 197 | 194 | 166 | 151 | 148 | 70 | 70 | 67 | 65 | 61 |

 Na temelju pristiglih rezultata ravnateljica predlaže slijedeće:

-da u **srpnju i kolovozu ne rade** Područni vrtići u Cerovlju (Pazinski Novaki) i Lupoglavu radi malog broja prijavljene djece (max. 4)

-da u **srpnju rade** Matični vrtić u Pazinu (za djecu iz Pazina i Cerovlja) te Područni vrtići u Karojbi, Tinjanu, Motovunu, u Sv. Petru u Šumi i Gračišću.

-da u **kolovozu rade** Matični vrtić u Pazinu (za djecu iz Pazina, Cerovlja i Gračišća) te Područni vrtić u Karojbi (za djecu iz Karojbe i Motovuna) i Područni vrtić u Tinjanu (za djecu iz Tinjana i Sv. Petra u Šumi)

Rasprava.

Član i članice Vijeća su tražila dodatna pojašnjenja vezano za mjesto rada i razloge zašto se u pojedinom vrtiću radi, odnosno ne radi.

Nakon pojašnjenja

**jednoglasno je s tri glasa „ZA“ prihvaćen prijedlog ravnateljice. O prijedlogu ravnateljice će se obavijestiti roditelje prijavljene djece.**

**Ad.5.) Informacija o investicijskom održavanju**

Izvjestiteljica: Vesna Rusijan

1. Planira se izvršiti sanaciju dijela krovišta na zgradi „donjeg“ Matičnog vrtića u Pazinu. Poslan je Zahtjev za dostavu ponude i dobivena ponuda od ponuditelja. U tijeku su pregovori vezano za ponudu ponuditelja. S ponuditeljem će se sklopiti ugovor. Također Vrtić će angažirati i stručnu osobu za nadzor. Sukladno pravilniku o postupku jednostavne nabave za planirani iznos potrebna je suglasnost Gradonačelnika Grada Pazina. Radovi bi se trebali odvijati od sredine srpnja do sredine kolovoza 2020.g. Planirana sredstva osigurana su u proračunu Grada Pazina.
2. Također se planira odraditi sanaciju dvije preostale skupine u Matičnom „gornjem“ vrtiću i to skupine Leptirića i Cvjetića koje nisu obuhvaćene radovima na rekonstrukciji zgrade vrtića.

Ravnateljica daje informaciju o tijeku radova na rekonstrukciji zgrade Vrtića. U ponedjeljak, 29.lipnja 2020. zakazan je tehnički pregled zgrade radi postupka dobivanja uporabne dozvole.

Oprema za vrtićke skupine je ugovorene u postupku javne nabave s tvrtkom Difusione iz Pule te bi trebala biti isporučena sredinom srpnja 2020. Postupak javne nabave opreme za urede je u žalbenom postupku.

Obavijest o investicijskom održavanju tijekom srpnja i kolovoza je primljen na znanje.

**Ad.6.)** **Razmatranje pristiglih zamolbi i donošenje Odluke po objavljenom natječaju za voditeljicu računovodstva (m/ž).**

Izvjestiteljica: Vesna Rusijan

Na objavljeni natječaj za voditeljicu računovodstva pristiglo je 13 zamolbi kandidata/kandidatkinja. Od 13 kandidata/kandidatkinja pozvano je na razgovor pet kandidata/kandidatkinja koji ispunjavaju uvjete natječaja. Ravnateljica je obrazložila karakteristike pojedinih kandidata/kandidatkinja, njihove prednosti i nedostatke u pogledu radnog iskustva u odnosu na poslove koji se trebaju obavljati na mjestu voditelja/voditeljice računovodstva.

Nakon izlaganja, ravnateljica predlaže Upravnom vijeću da se na upražnjeno radno mjesto primi kandidatkinja **INGRID DUŠIĆ KURELIĆ, magistra ekonomije, iz Pazina**.

Otvara se rasprava u kojoj se razgovaralo o radnom mjestu i složenosti poslova kao i o pozitivnim karakteristikama predložene kandidatkinje.

**Jednoglasno se s tri glasa „ZA“ na radno mjesto voditeljice računovodstva bira INGRID DUŠIĆ KURELIĆ, mag. ekonomije, iz Pazina. Ugovor se sklapa na neodređeno vrijeme s probnim rokom od pet mjeseci. Početak rada 1.srpnja 2020.**

**Ad.7.) Donošenje Odluke o raspisivanju natječaja za odgojiteljicu na određeno vrijeme (zamjena za S.L.S.)**

Izvjestiteljica: Vesna Rusijan

Ravnateljica je rekla da je još jedna odgojiteljica na bolovanju radi komplikacija u trudnoći te da je izgledno da će radno mjesto biti dugo upražnjeno te predlaže da se donese odluka o objavi natječaja za radno mjesto odgojiteljice na određeno vrijeme s punim radnim vremenom, najdulje do povratka radnice na rad.

**Jednoglasno je donesena odluka da se objavi natječaj za odgojiteljicu na određeno vrijeme s punim radnim vremenom najdulje do povratka odgojiteljice S.L.S.**

**Ad.8.) Razno**

Pod točkom Razno nije bilo tema za raspravu.

Sjednica je završila u 17,30 sati

**UPRAVNO VIJEĆE**

**DJEČJEG VRTIĆA „OLGA BAN“ PAZIN**

KLASA: 003-06/20-01/05

URBROJ: 2163/01-09-20-2

Zapisničarka: Zamjenik Predsjednice Upravnog vijeća

Gabrijela Krizmanić Vinko Stihović

